ai4bharat/Pralekha huggingface dataset:
کیمیکلز اور فرٹیلائزر کی وزارت
ضروری ادویات کی سپلائی
نئی دہلی، 3 اگست 2021، صحت اور خاندانی بہبود اور اور کیمیکلز و فرٹیلائزرز کے وزیر جناب منسکھ منڈاویا نے آج لوک سبھا میں ایک تحریری جواب میں بتایا کہ حکومت نے ضروری ادویات کی سپلائی میں اضافے کے لئے کئی اقدامت کئے ہیں مثلاً پروڈکشن کی صلاحیت میں اضافے کے لئے موجودہ مینوفیکچررز کے مینوفیکچرنگ کے نئے مقامات کو تیزی سے منظور کرنا، نئے منیوفیکچررز/ درآمد کاروں کو لائسنسز جاری کرنا، کچے مال کے وسائل کے سلسلے میں منیوفیکچررز کی مدد اور سفارتی طریقوں سے مدد کے ذریعہ درآمد کرنے والے ممالک سے ترجیحی بنیاد پر زیادہ سے زیادہ سپلائی حاصل کرنے میں ادویات کے درآمد کاروں کی مدد کی ہے ، معینہ مدت کے لئے برآمدات پر پابندی عائد کی ہے اور ملک بھر میں ان ادویات کی دستیابی کو یقینی بنانے کے لئے منصفانہ طریقے سے ریاستوں کو محدود سپلائی کی مدت کے دوران ادویات یعنی ریمڈیسیویر، ٹوکلیزوماب اور ایمفوٹیریسن بی بھی مختص کی ہیں۔ اہم ادویات کے گھریلو پروڈکشن اور درآمدکی حکومت کے ذریعہ باضابطہ نگرانی کی جارہی ہے۔ کووڈ 19 کے بندوبست کے لئے مطلوب تمام اہم ادویات کی دستیابی کی خردا فارمیسیز کے ہفتہ وار سروے کے ذریعہ باضابطہ مانیٹرنگ کی جارہی ہے۔
ریمڈیسیویر گلیڈ لائف سائنسز امریکہ کے پیٹنٹ والی دوا ہے جو کہ پیٹنٹ ہولڈر کے ذریعہ دیئے گئے رضا کارانہ لائسنسوں کے تحت 7 ہندوستانی فارماسیوٹیکلز کمپنیوں کے ذریعہ تیار کی جارہی ہے۔ ان ساتوں لائسنس دار کمپنیوں کے ذریعہ یکم اپریل سے 25جولائی 2021 تک ریمڈیسیویر کا مجموعی گھریلو پروڈکشن 16814752شیشیاں ہے۔ ٹوکلیزوماب سوئٹزرلینڈ کی ایک کثیر ملکی کمپنی ہوفمین لا روچے کی پیٹنٹ والی دوا ہے۔
رماسیوٹیکلز کا محکمہ اور ڈرگ کنٹرولر جنرل آف انڈیا  مینوفیکچررز کی شناخت کے لئے اور نئی مینوفیکچرنگ سہولتوں کی تیزی سے منظوری دینے کے لئے صنعت کے ساتھ سرگرمی سے تال میل کررہے ہیں۔ ڈی سی جی آئی نے ماہ مئی اور جون 2021 میں 11 نئی کمپنیوں کو ایمفوٹیریسن بی لیپوسومل انجیکشن کی مینوفیکچرنگ / مارکیٹنگ کی اجازت دی ہے۔یکم مئی سے 30 جون 2021 تک لیپوسومل ایمفوٹیریسن بی کا گھریلوں پروڈکشن 453555 شیشی ہے۔ ماہ جولائی 2021 میں 345864 شیشیوں کے پروڈکشن کی توقع ہے۔
فارماسیوٹیکلز کا محکمہ اور امریکہ میں واقع ہندوستانی سفارت خانے میں لیپوسومل ایمفوٹیریسن بی کی درآمدات کی مقدار کو زیادہ سے زیادہ کرنے اور جلد سے جلد سپلائی کرانے کے مقصد سے درآمدات کاروں اور مینوفیکچروں کے ساتھ مسلسل کام کیا ہے۔
ریمڈیسیویر، ٹوکلیزوماب اور ایمفوٹیریسن بی مختص کرنے کا م بتدریج 21 اپریل، 27 اپریل اور 11 مئی کو شروع کیا گیا تھا۔ آخری بار ریمڈیسیویر 23 مئی 2021 کو اور ایمفوٹیریسن بی 24 جولائی 2021 کو مختص کی گئی تھیں۔ ان کمرشیل سپلائز کے علاوہ مرکزی حکومت نے ریاستوں کو مفت ریمڈیسیویر، ٹوکلیزوماب اور ایمفوٹیریسن بی بھی سپلائی کی جو کہ عطیات کے ذریعہ موصول ہوئی تھی یا مرکزی حکومت نے حاصل کی تھی۔
۔۔۔۔۔۔۔۔۔۔۔ ۔
ش ح۔ا گ۔ن ا۔
U-7407
(Visitor Counter : 85
کوئلے کی وزارت
کوئلہ سیکٹر 35 فرسٹ میل کنیکٹیویٹی پروجیکٹوں کے لیے 12500 کروڑ روپے کی سرمایہ کاری کرے گا: جناب پرہلاد جوشی
کوئلے کو گیس میں تبدیل کرنے والے پروجیکٹ کے لیے نجی فرموں اور جدید ترین ٹیکنالوجی لانے پر توجہ مرکوز کریں
1190 کروڑ روپے کے دو منصوبوں کی مغربی کول فیلڈز لمیٹڈ کے لئے مشترکہ سرمایہ کاری کا آغاز
کوئلہ، کانوں اور پارلیمانی امور کے مرکزی وزیر جناب پرہلاد جوشی نے کہا کہ کوئلے کی گھریلو پیداوار کو بڑھانا سی آئی ایل کے تمام ذیلی اداروں کی ترجیح ہونی چاہیے تاکہ کوئلے کی مسلسل فراہمی کو یقینی بنایا جا سکے، خاص طور پر آنے والے مانسون کے موسم کے دوران۔ وزیر موصوف نے انکشاف کیا کہ 12,500 کروڑ روپے کی تخمینی سرمایہ کاری کے ساتھ 35 فرسٹ میل کنیکٹیویٹی  پروجیکٹ ترجیحی بنیادوں پر مکمل کیے جائیں گے۔ مغربی کول فیلڈز لمیٹڈ کے تحت دھوپتالا اوپن کاسٹ مائن کے عملی طور پر دو پروجیکٹوں کا افتتاح کرتے ہوئے اور مہاراشٹر کے چندر پور میں فرسٹ میل کنیکٹیویٹی پروجیکٹ کا سنگ بنیاد رکھتے ہوئے، جناب جوشی نے کہا کہ وزارت کوئلہ، کوئلے کو گیس میں تبدیل کرنے والے پروجیکٹوں کو سب سے زیادہ ترجیح دے رہی ہے اور اس میں کوئلے کو گیس میں تبدیل کرنے کے لئے نجی فرموں اور جدید ترین ٹیکنالوجی لانے کی کوششیں جاری ہیں۔ اس میں خصوصی توجہ آتم نربھر بھارت پر ہے۔
آج شروع کیے گئے دو پروجیکٹوں کی مشترکہ سرمایہ کاری 1190 کروڑ روپے ہے۔ بلارپور علاقہ کی دھوپتالا اوپن کاسٹ کان میں سالانہ 2.50 ملین ٹن کوئلے کی گنجائش ہوگی اور اس پر 720.87 کروڑ روپے لاگت آئے گی۔ 53.11 ملین ٹن کوئلے کے ذخائر والی اوپن کاسٹ کان 795 افرادکو براہ راست روزگار کے مواقع فراہم کرے گی اور اس منصوبے کے لیے زمین کے رقبے کی ضرورت 1257.46 ہیکٹر ہے۔
وانی علاقہ کے پہلے میل کنیکٹیویٹی پروجیکٹ کی صلاحیت 80 لاکھ ٹن سالانہ ہوگی اور اس کے مختلف حصوں کے لیے 471 کروڑ روپے کی سرمایہ کاری شامل ہے۔ اس مخصوص منصوبوں کے کچھ فوائد میں کوئلے کی سڑک کی نقل و حمل میں اوسطاً 12 کلومیٹر سے زیادہ کی کمی، کاربن اور سی او 2 کے اخراج میں خاطر خواہ کمی اور ٹپر/پے لوڈر کے ذریعے روایتی لوڈنگ کے مقابلے ڈیزل کی کھپت شامل ہیں۔
تقریب میں شامل ہوتے ہوئے، روڈ نقل و حمل اور شاہراہوں کے مرکزی وزیر جناب نتن گڈکری نے کوئلہ وزارت اور کول انڈیا لمیٹڈ پر زور دیا کہ وہ نئی کوئلے کی کانیں شروع کرنے کے لیے زمین اور دیگر محکموں سے منظوری حاصل کرنے میں موجودہ تاخیر سے بچیں۔
تقریب سے خطاب کرتے ہوئے کوئلہ، کانوں اور ریلویز کے وزیر مملکت جناب راؤ صاحب پاٹل دانوے نے کول انڈیا لمیٹڈ اور مغربی کول فیلڈز لمیٹڈ سے اس مالی سال کے لیے کوئلے کی پیداوار کے مقررہ اہداف کو حاصل کرنے اور بجلی کے شعبے کو ہموار سپلائی کرنے پر زور دیا۔ سکریٹری، وزارت کوئلہ، سی ایم ڈی، کول انڈیا لمیٹڈ اور سی ایم ڈی، مغربی کول فیلڈ لمیٹڈ نے بھی تقریب سے خطاب کیا۔
وزیراعظم کا دفتر
وزیر اعظم نے یوپی کے ہاپوڑ میں کیمیکل فیکٹری میں ہونے والے حادثے کی وجہ سے جانی نقصان پر تعزیت کا اظہار کیا
نئی دہلی،4 جون 2022/
وزیر اعظم جناب نریندر مودی نے اتر پردیش کے ہاپوڑ میں ایک کیمیکل فیکٹری میں ہونے والے حادثے کی وجہ سے ہونے والے جانی نقصان پر گہرے دکھ کا اظہار کیا ہے۔
ایک ٹویٹ میں، وزیر اعظم نے کہا;
اتر پردیش کے ہاپوڑ میں ایک کیمیکل فیکٹری میں ہونے والا حادثہ بے حد المناک ہے۔ وہ جن لوگوں کو جان گنوانی پڑتی ہے، ان کے رشتے داروں کے تئیں میں اپنے جذبات کا اظہار کرتا ہوں۔ زخمیوں کے علاج اور دوسری ہرمدد کے لئے ریاستی حکومت پوری تندہی سےلگی ہوئی ہے۔
وزارت سیاحت
سیاحت کے مرکزی وزیرجناب کشن ریڈی نے، کولوا بیچ پر سیاحتی سہولت مرکز اور عوامی سہولیات کا افتتاح کیا
جنوبی گوا میں ساحلوں کے لئے بڑے پیمانے پر بنیادی ڈھانچے کی ترقی کی راہ ہموار؛ سیاحت کے مرکزی وزیر جناب کشن ریڈی نے ترقیاتی پروجیکٹوں کا آغاز کیا
نئی دہلی،4 دسمبر 2021: سیاحت کے مرکزی وزیر جناب جی کشن ریڈی نے آج جنوبی گوا میں کولوا بیچ پر سیاحتی سہولت مرکز اور عوامی سہولیات اور چینجنگ روم کا افتتاح کیا۔ اسے حکومت ہند کی وزارت سیاحت کے ذریعہ، سودیش درشن اسکیم کے تحت کوسٹل سرکٹ II پروجیکٹوں کی ترقی کے ایک حصے کے طور پر، تعمیر کیا گیا ہے۔
وزیر موصوف نے کولوا ریذیڈنسی، کولوا بیچ میں منعقدہ ایک تقریب میں سیاحت کے بنیادی ڈھانچے کے ترقیاتی کاموں، کولوا اور بینولیم کے ساحلوں پر پارکنگ اور روشنی، اور جنوبی گوا کے ساحلوں پر عوامی سہولیات کی تعمیر کے لیے سنگ بنیاد کے کتبوں کی نقاب کشائی کی۔
کولوا اور بینولیم کے ساحل، دنیا کے مشہور و معروف ساحلوں میں سے ہیں۔ گوا کی ساحلی پٹی کے ساتھ واقع، ان ساحلوں پر سال بھر، ملکی اور بین الاقوامی سیاح آتے ہیں۔ حکومت ہند کے تحت، سیاحت کی وزارت نے سودیش درشن اسکیم – II کے تحت، فنڈز کی منظوری دی ہے کیونکہ ان علاقوں میں مناسب ترقی، اپ گریڈیشن منصوبے، آرائش و زیبائش کی زیادہ ضرورت ہے جو گوا میں سیاحت کی صنعت کو فروغ دینے کے لیے، تمام سیاحتی سہولیات کو بروئے کار لا سکتے ہیں۔
ترقیاتی منصوبوں میں، گاڑیوں کے لیے پارکنگ کی سہولیات، سڑکوں کو چوڑا کرنا اور چینجگ رومز، لاکرز کے ساتھ ٹوائلٹ کےبلاک شامل ہیں۔ ترقیاتی کام، سودیش درشن کوسٹل سرکٹ تھیم کے حصے کے طور پر کئے جاتے ہیں۔
نائب وزیر اعلیٰ اور وزیر سیاحت شری منوہر  اجگاؤکر، بینولیم کے رکن اسمبلی جناب چرچل الیماو، رکن اسمبلی اور جی ٹی ڈی سی کے چیئرمین جناب دیانند سوپتے اور ریاستی اور مرکزی حکومتوں کے افسران بھی اس تقریب میں موجود تھے۔
سودیش درشن اسکیم، مرکزی شعبہ کی ایک اسکیم ہے جسے وزارت سیاحت، حکومت ہند نے تھیم پر مبنی ٹورسٹ سرکٹس کی مربوط ترقی کے لیے شروع کیا ہے۔ اس اسکیم کا مقصد، ملک میں تھیم پر مبنی، ٹورسٹ سرکٹس کی مربوط ترقی ہے۔ اس اسکیم کا تصور، حکومت ہند کی دیگر اسکیموں کے ساتھ ہم آہنگی پیدا کرنے کے لیے کیا گیا ہے جن میں سوچھ بھارت ابھیان، اسکل انڈیا، میک ان انڈیا وغیرہ جیسی اسکیمیں شامل ہیں۔ اسکا مقصد سیاحت کے شعبے کو ملازمتوں کی تخلیق اوراقتصادی ترقی کے لیے محرک قوت اور ہم آہنگی کی تعمیر کے لیے ایک بڑے انجن کے طور پربنانے کے خیال کے ساتھ، سیاحت کو اپنی صلاحیتوں کا ادراک کرنے کے لیے، مختلف شعبوں کے ساتھ ہم آہنگ کرناہے۔
وزیراعظم کا دفتر
وزیراعظم نے سمرقند، ازبکستان میں روسی فیڈریشن کے صدر سے ملاقات کی
وزیر اعظم جناب نریندر مودی نے شنگھائی تعاون تنظیم  کے 22ویں اجلاس کے موقع پر آج سمرقند، ازبکستان میں روسی فیڈریشن کے صدر جناب ولادیمیر پتن سے ملاقات کی۔
دونوں رہنماؤں نے مختلف سطحوں پر رابطوں سمیت دو طرفہ تعلقات میں پائیدار رفتار کو سراہا۔ صدر پوتن نے اس ماہ کے شروع میں ولادی ووستوک میں ایسٹرن اکنامک فورم میں وزیر اعظم کے ویڈیو پیغام کی تعریف کی۔
رہنماؤں نے دو طرفہ تعاون کے اہم امور کے ساتھ ساتھ دلچسپی کے علاقائی اور عالمی امور پر تبادلہ خیال کیا۔ موجودہ جغرافیائی سیاسی صورتحال سے پیدا ہونے والے چیلنجوں کے تناظر میں عالمی غذائی تحفظ، توانائی کی حفاظت اور کھادوں کی دستیابی سے متعلق بھی بات چیت ہوئی۔
یوکرین میں جاری تنازعے کے تناظر میں، وزیر اعظم نے دشمنی کے جلد خاتمے اور مذاکرات اور سفارت کاری کی ضرورت پر زور دیا۔
اس سال دونوں رہنماؤں کی یہ پہلی ملاقات تھی، جو سفارتی تعلقات کے قیام کی 75 ویں سالگرہ کے موقع پر ہوئی ہے۔ انھوں نے رابطے میں رہنے پر اتفاق کیا۔
حکومت ہند کے سائنٹفک امور کے مشیر خاص کا دفتر
جواہر نوودیہ ودیالیہ کے طلباء نے پرنسپل سائنسی مشیر کے دفتر اور اسپیس فاؤنڈیشن کے ذریعہ شروع کی گئی کھگول شالہ چھوٹے سیاروں کی تلاش کی مہم ، 2021 میں چھوٹے سیاروں کا پتہ لگایا
نئی دلّی ،28 / کھگول شالہ چھوٹے سیاروں کی تلاش کی مہم ، 2021 کے تحت جواہر نوودیہ ودیالیہ کے 16 طلباء کے ذریعہ تلاش کردہ 8 چھوٹے سیاروں کو ’ سیاروں کی تلاش کے بین الاقوامی اشتراک ‘  نے ’’ عبوری درجہ ‘‘ عطا کیا ہے ۔ کھگول شالہ چھوٹے سیاروں کی تلاش کی مہم یا کے اے ایس سی ، جواہر نوودیہ ودیالیوں کے طلباء کو چھوٹے سیاروں کا پتہ لگانے کی تربیت دیتی ہے ۔ یہ مہم حکومتِ ہند کے پرنسپل سائنسی مشیر کے دفتر اور اسپیس فاؤنڈیشن کی ایک پہل ہے ۔
کھگول شالہ کی تصویر : بشکریہ اسپیس فاؤنڈیشن
ہارڈن – سمن یونیورسٹی میں قائم سیاروں کی تلاش کا بین الاقوامی اشتراک ، آئی اے ایس سی نے عبوری دریافت کی تصدیق کرتے ہوئے مبارکباد دی ہے ۔ اگر چہ ان چھوٹے سیاروں کی دستاویز تیار کرنے اور دریافت کرنےوالوں کے ذریعہ ، ان کا نام تجویز کرنے میں ابھی کئی سال لگیں گے لیکن چھوٹے سیاروں کا پتہ لگانے میں کامیابی ، نو جوان طلباء کے لئے ایک بڑا کارنامہ ہے ۔ اس پورے عمل میں طلباء کو خلاء کے سائنس دانوں اور فلکیات کے ماہرین سے گفتگو کرنے کے بھی کئی موقع ملیں گے ۔
کسی چھوٹے سیارے کا پتہ لگانے اور اس کا نام رکھنے سے متعلق اقدامات مندرجہ ذیل ہیں :
ابتدائی دریافت : ایک نئے سیارے کا پہلی مرتبہ مشاہدہ کرنا ۔
عبوری درجہ : اس سیارے کو 7 سے 10 دن کے اندر دوسری مرتبہ دیکھا گیا ہو ، اگر ایسا ہے تو اسے چھوٹے سیاروں کے مرکز ، ایم پی سی کے ذریعہ عبوری درجہ دیا جاتا ہے ۔
چھوٹے سیارے کو کیٹلاگ میں شامل کرنا : عبوری درجے والے چھوٹےسیاروں کو ایم پی سی کے ذریعہ کئی سال تک عبوری درجہ میں ہی رکھا جاتا ہے ۔ یہاں تک کہ اس کا مدار میں کئی مرتبہ مشاہدہ کیا جا چکا ہو ۔
چھوٹے سیارے کا نام رکھنا : جن چھوٹے سیاروں کا پتہ لگایا گیا ہے ، ان کو دریافت کرنے والوں کے ذریعہ نام دیا جاتا ہے ۔
طلباء کو ’’ پین اسٹار ‘‘  کے ذریعے ، جو ہوائی میں قائم ہے ، وقت پر اعداد و شمار تک رسائی حاصل ہوتی ہے ۔ انہیں ان نو دریافت شدہ چھوٹے سیاروں کی تصاویر اور جدید ترین ڈاٹا اینا لیٹک بھی دستیاب کرائی جاتی ہیں ۔ یہ مہم ناسا کے ’’ زمین کے قریب سیارے ‘‘  پروگرام میں معاون ہو رہی ہے ، جو جیٹ پروپلژن لیبا ریٹری  میں قائم ہے ۔
کے اے ایس سی ، 2021 میں عبوری دریافت کرنے والوں کی فہرست :
- 2021 بی اے 11 ، پی 11 سی بی ای 7 ، بی داش ، ایس سنگھ ، جے این وی انوپ پور – 1 ، انڈیا پروویژنل 01 / 16 / 21 این ای ایچ 5432
- 2021 اے ڈبلیو 20 ، پی 11 بی ایل بی ایچ ، اے ترپاٹھی ، بی دتاّ ، جے این وی انوپ پور – 2 ، انڈیا پروویژنل 01 / 09 / 21 ایس بی آر 0052
- 2021 ، 6 ، پی 11 ڈی جی آئی ایس ، آئی شکلا ، جے این وی سون بھدرا ، انڈیا پروویژنل 02 / 12 / 21 ایس ایس آئی 1234
- سی اے 25 ، پی 11 سی سی ایکس ایف ، ایس سنگھ ، اے شاردا ، ٹیم جے این وی ، اونا – 1 ، انڈیا پروویژنل 02 / 07 / 21 سی وی آر 2802
- 2021 سی ایف 30 ، پی 11 سی سی ایکس ایس ، پی نندن ، ایچ سمیر ، ٹیم ایل برادرس انڈیا پرو ویژنل 02 / 07 21 پی آر وائی 2021
- 2021 سی بی 18 ، پی 11 سی جے 2 زیڈ ، اے کمار ، ایس کمار ، ٹیم کوریئَس مائنڈ انڈیا پرو ویژنل 02 / 08 21 اے کے ایس 9878
- 2021 سی وائی 25 ، پی 11 ڈی ایچ ٹی ڈی ، ایس کرّے ، اے ساہو ، ٹیم شبھاش ، انڈیا پرو ویژنل 02 / 12 21 او او ایم 0000
- 2021 سی ایس 23 ، پی 11 ڈی جی جے 4 ، ایل گوڈا ، ٹیم آریہ بھٹ – 7 انڈیا پرو ویژنل 02 / 12 21 جے این وی 0010
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 7132
(Visitor Counter : 187
وزارت دفاع
آئی این ایس ست پُڑا نے آر آئی ایم پی اے سی – 2022 کے دوران بحرالکاہل میں اپنی پیشہ ورانہ مہارت کا مظاہرہ کیا
آئی این ایس ست پُڑا ،آرآئی ایم پی اے سی – 2022 کے سمندری مرحلے کی تکمیل پر 2 اگست 2022 کو امریکہ کے ہوائی میں موجود پر بندرگاہ پہنچ گیا تھا،جو 22دن تک چلنے والی کثیر جہتی مشق ہے ۔ بحری جہاز نے سمندری مرحلے کے دوران بحرالکاہل اوشین میں غیر ملکی جنگی جہازوں پر ایک بحری جہاز کے عرشے سے دوسرے بحری جہاز کے عرشے پر بھارتی بحریہ کے ہیلی کاپٹر کو منتقل کرنے کے علاوہ کثیر ملکی بحریائی فوجوں کے ساتھ آبدوزشکن ، بحری شکن اور فضائی جنگی جہاز شکن کی مشقوںمیں شرکت کی ۔
آرآئی ایم پی اے سی – 2022 کے سمندری مرحلے کو تین ذیلی مراحل میں تقسیم کردیا گیا تھا ، جس میں بحری جہازوں نے پہلے دو ذیلی مراحل کے دوران بنیادی اور اعلیٰ سطح کے انضمام کی مشقیں کیں۔ اس تقریب کا اختتا م تھیئٹر سطح کی بڑی قوت کی حامل حکمت عملی کی مشق کے ساتھ ہوا ۔اس مشق میں طیارہ بردار جنگی گروپ ، آبدوز ، سمندری جائزہ طیارہ، بغیر پائلیٹ والی فضائی گاڑیاں ، دوردراز کے علاقوں میں موجود سطحی جہازوں اور کثیر ملکی بحریاؤں کے ایک خصوصی دستے کے ساتھ مشترکہ آپریشنز سمیت زمین اور سمندر دونوں مقامات پر کام کرنے کی حامل فورس کو منتقل کرنے کے کام کاج کی شرکت دیکھی گئی ۔
ہندوستانی ساحل سے 9000 سمندری میل کے فاصلے پر آرآئی ایم پی اے سی – 2022 میں دنیا کے کئی حصوں میں اسے آپریٹ کرنے کے لئے آئی این ایس ست پُڑا کی شرکت ہندوستانی بحریہ کی صلاحیت کی گواہ ہے۔آرآئی ایم پی اے سی – 2022 سب سے بڑی کثیر جہتی بحریائی مشقوںمیں سے ایک ہے ،جس میں ہندوستانی بحریہ نے شرکت کی اوررواں سال کی اس مشق میں 38سطحی جہازوں ، 9 ارضیاتی فورسز ، 31 بغیر پائیلٹ والے سسٹمز ، 170 طیارے اور 2500سے زیادہ اہلکار وں پر مشتمل 26 ممالک نے حصہ لیا۔
آئی این ایس ست پڑا کو ملک میں ہی تیار کیا گیا ہے اور یہ چھوٹے جہازوں کو تبادہ کرنے والا 6000 ٹن کا گائڈیڈ میزائل ہے۔ یہ جہا زوشاکھا پٹنم میں موجود مشرقی بیڑے کا حصہ ہے اور ہندوستان کی آزادی کے 75 ویں سال میں طویل فاصلے کی آپریشنل تعیناتی کے لئے کام سونپا گیا ہے۔
نائب صدر جمہوریہ ہند کا سکریٹریٹ
راجیہ سبھا نے آج کارگل وجے دیوس کی 24ویں سالگرہ کے موقع پر خراج عقیدت پیش کیا
نائب صدر جمہوریہ نے ہمارے سپاہیوں کی ناقابل تسخیر شجاعت کی ستائش کی
’’ان کی شجاعت کی داستان ہمیں مسلسل ترغیب فراہم کر رہی ہے‘‘: نائب صدر جمہوریہ
نائب صدر جمہوریہ اور راجیہ سبھا کے چیئرمین جناب جگدیپ دھنکڑ نے آج ایوان بالا میں ، کارگل وجے دیوس کی 24ویں سالگرہ کے موقع پر ہمارے بہادر سپاہیوں کی عظیم قربانی کے تئیں خراج عقیدت پیش کیا۔
اپنے بیان میں، نائب صدر جمہوریہ نے سپاہیوں کی ناقابل تسخیر شجاعت و ہمت کی ستائش کی جنہوں نے دشوار گزار راستوں اور ازحد سخت موسمی حالات پر قابو پاتے ہوئے مثالی بہادری کا مظاہرہ کیا اور دشمن پر غالب آئے۔انہوں نے مزید کہا کہ ’’ان کی بہادری کی داستان ہمیں ملک کی خدمت انجام دینے میں ہر روز ترغیب اور حوصلہ فراہم کرتی ہے۔‘‘
شہید سپاہیوں کی غیر معمولی قربانی کے اعتراف میں، نائب صدر جمہوریہ نے تمام تر شہریوں سے بھارت کو ہر جدوجہد میں اولین ترجیح دینے کے لیے خود کو کلی طور پر وقف کرنے کی واضح اپیل کی۔
مسلح افواج کے سپاہیوں کو سلام عقیدت پیش کرتے ہوئے، جناب دھنکڑ نے ان کے غیر متزلزل عزم اور اپنے فرض کے تئیں عہدبندگی کے لیے ان کی ستائش کی۔
شہداء کو خراج تحسین پیش کرتے ہوئے، راجیہ سبھا کے تمام اراکین نے ایوان میں بہادر سپاہیوں کی یاد میں خاموشی اختیار کی۔
راجیہ سبھا میں نائب صدر جمہوریہ کا مکمل بیان یہاں ملاحظہ کریں:
کابینہ
کابینہ نے پردھان منتری کسان سمان ندھی اسکیم کے تحت ریاست آسام اور میگھالیہ اور جموں و کشمیر اور لداخ کے مرکز کے زیرانتظام علاقوں کے استفادہ کنندگان کے سلسلے میں آدھار سے متعلق اعداد و شمار کے معاملے میں لازمی تقاضوں کی تکمیل میں یکم ؍ اپریل 2020 سے ایک سال کی توسیع دینے کی تجویز کو منظوری دی
نئی دہلی، 22اپریل2020،مرکزی کابینہ نے وزیراعظم جناب نریندر مودی کی قیادت میں پردھان منتری کسان سمان ندھی اسکیم کے تحت ریاست آسام اور میگھالیہ اور جموں و کشمیر اور لداخ کے مرکز کے زیرانتظام علاقوں کے استفادہ کنندگان کے سلسلے میں آدھار سے متعلق اعداد و شمار کے معاملے میں لازمی تقاضوں کی تکمیل میں یکم ؍ اپریل 2020 سے ایک سال کی توسیع دینے کی تجویز کو منظوری دے دی ہے یعنی یہ توسیع 31؍ مارچ 2021 تک کے لئے کر دی گئی ہے۔
پردھان منتری کسان سمان ندھی  اسکیم کا آغاز معزز وزیراعظم کے ذریعے 24؍فروری 2019 کو کیا گیا تھا۔ اس اسکیم کا مقصد ملک بھر کی تمام آراضی کے حامل کاشتکار کنبوں کو ، جن کے پاس لائق کاشت آراضی دستیاب ہے، چند استثنائیوں کے ساتھ آمدنی امداد فراہم کرنا ہے۔ اسکیم کے تحت استفادہ کنندگان کے بینک کھاتوں میں سالانہ 6000روپے کی رقم 2000روپے ماہانہ قسط کی شکل میں فراہم کی جاتی ہے یعنی ہر 4 مہینے کے بعد 2000روپے کی رقم بہم پہنچائی جاتی ہے۔ اسکیم یکم دسمبر 2018 سے نافذ العمل ہے۔ یکم دسمبر 2019 سے فوائد کا اجراء صرف انہیں استفادہ کنندگان کے حق میں عمل میں آتا ہے، جن کے آدھار کے اعداد و شمار ریاست ؍ مرکز کے زیر انتظام علاقوں کی حکومتوں کے ذریعے پی ایم کسان پورٹل پر فراہم کرائے گئے ہیں۔ صرف آسام، میگھالیہ اور جموں و کشمیر و لداخ کے مرکز کے زیر انتظام علاقوں کے معاملے میں استثنائی فراہم کی گئی ہے اور انہیں 31؍مارچ 2020 تک اس شرط کی پابندی کرنے سےاستثنائی ہے، کیونکہ وہاں ابھی عام طور پر آدھار بنانے کا کام مکمل نہیں ہو پایا ہے یعنی بہت کم تعداد میں آدھار کارڈ بن سکے ہیں۔
اندازہ لگایا گیا ہے کہ ریاست آسام اور میگھالیہ نیز جموں و کشمیر اور لداخ کے مرکز کے زیرانتظام علاقوں میں استفادہ کنندگان کے آدھار کے اعداد و شمار ابھی مکمل طورپر دستیاب نہیں ہو پائے ہیں اور ان ریاستوں اور مرکز کے زیر انتظام علاقوں کے استفادہ کنندگان یکم اپریل 2020 سے آئندہ کی مدت میں اسکیم کے فوائد اس صورت میں حاصل نہیں کر پائیں گے، جب تک کہ اعداد وشمار کی آدھار سیڈنگ کی لازمی شرط میں توسیع نہ فراہم کی جائے۔
ان ریاستوں اور مرکز کے زیر انتظام علاقوں میں استفادہ کرنے والے کاشتکاروں کی مجموعی تعداد جنہیں 8؍اپریل 2020 تک کم از کم ایک قسط حاصل ہو چکی ہے، وہ تعداد آسام میں 2709586، میگھالیہ میں 98915 اور لداخ سمیت جموں و کشمیر میں 1001668کے بقدر ہے۔
۔۔۔۔۔۔۔۔۔۔۔
م ن۔ک ا۔
U-1945
(
خوراک کی ڈبہ بندی کی صنعتوں کی وزارت
پلانٹ بیسڈ فوڈز انڈسٹری ایسوسی ایشن  کے وفد نے ہندوستان میں پلانٹ پر مبنی فوڈ ایکو سسٹم کو فعال بنانے کے لیے فوڈ پروسیسنگ انڈسٹری کے وزیر مملکت جناب پرہلاد سنگھ پٹیل سے ملاقات کی
ہندوستان کے پلانٹ پر مبنی فوڈ سیکٹر میں بے پناہ صلاحیت ہے: فوڈ پروسیسنگ انڈسٹری کے وزیر مملکت جناب پرہلاد سنگھ پٹیل
پلانٹ بیسڈ فوڈز انڈسٹری ایسوسی ایشن  کے ایک وفد نے فوڈ پروسیسنگ انڈسٹری کے وزیر مملکت جناب پرہلاد سنگھ پٹیل سے ملاقات کی۔
ایسوسی ایشن کے ایگزیکٹیو ڈائریکٹر جناب سنجے سیٹھی کی قیادت میں وفد نے مرکزی وزیر کو ہندوستان میں تیزی سے ابھرتے ہوئے پلانٹ پر مبنی فوڈ سیکٹر کی صورتحال کے بارے میں بتاتے ہوئے کہا کہ پلانٹ پر مبنی فوڈ مارکیٹ کو سال 2025 تک 77.8 بلین ڈالر تک پہنچنے کی امید ہے۔جناب سیٹھی نے مرکزی وزیر کی رہنمائی اور تعاون کی خواہش ظاہر کی تاکہ اسے پالیسی میں تبدیلی، صلاحیت کی تعمیر، کاروبار میں آسانی اور دیگر سہولیات کے ذریعے گھریلو اور عالمی منڈیوں کے لیے ایک بڑی صنعت میں تبدیل کیا جا سکے۔
میٹنگ میں ملک بھر کی مختلف ریاستوں کے نمائندوں اور صنعت کاروں نے شرکت کی۔میٹنگ میں پلانٹ بیسڈ فوڈ انڈسٹری کی حوصلہ افزائی کے لیے بات چیت کی گئی۔ جناب پرہلاد سنگھ پٹیل نے میٹنگ میں آنے والے وفد سے پلانٹ پر مبنی کھانے کی صنعتوں کے شعبے میں تیزی لانے کے لیے تجاویز طلب کیں اور وفد کو فوڈ پروسیسنگ انڈسٹریز کی وزارت کی جانب سے ہر ممکن تعاون کا یقین دلایا۔ انہوں نے کہا کہ اس شعبے کو مزید تقویت دی جائے اور آنے والے مہینوں میں مناسب تجاویز کے ساتھ دوبارہ ملاقات کی جائے۔ انہوں نے کہا کہ مرکز کی نریندر مودی حکومت خود کفیل ہندوستان اور نوجوانوں کے لیے روزگار پیدا کرنے کے لیے مسلسل کام کر رہی ہے۔
مرکزی وزیر مملکت جناب پرہلاد سنگھ پٹیل نے پی بی ایف آئی اے کو کولڈ چین لاجسٹکس اور صنعت کے لیے بڑے شہروں کے درمیان روزانہ پارسل کی ترسیل کو ہموار کرنے جیسے مسائل پر بات کرنے کے لیے وزارت کے ساتھ ایک خصوصی میٹنگ کرنے کی بھی ہدایت کی۔
صحت اور خاندانی بہبود کی وزارت
ہندوستان میں کووڈ-19سے اموات کی شرح  یکم اپریل کے بعد سے آج سب سے کم 2.23 فیصد ہے
کووڈ سے صحت یاب ہونے والے افراد کی تعداد تیزی کے ساتھ 10لاکھ کے قریب پہنچنے والی ہے
پچھلے 24 گھنٹوں میں 35 ہزار سے زیادہ افراد صحت یاب ہوئے ہیں
مرکز اور ریاستوں مرکز کے زیر انتظام حکومتوں کے ذریعے ’’ٹیسٹ، ٹریک ، ٹریٹ‘‘ یعنی جانچ پتہ لگانا اور علاج کرنے کی حکمت عملی کے مؤثر طور سے نفاذ نے پوری دنیا کے مقابلے میں ہندوستان میں اموات کی شرح کو قلیل ترین سطح پر بنائے رکھنے کو یقینی بنیا یا ہے اور یہ لگاتار گھٹتا جارہا ہے۔
کووڈ-19 بیماری سے اموات کی شرح  2.23فیصد ہے اور یہ یکم اپریل 2020ء کے بعد سب سے کم ہے۔
کووڈ سےاموات کی شرح نہ صرف کم رکھی گئی ہے، بلکہ علاج کے طریقہ کار کے مجموعی معیار کی بنیاد پرمؤثر کنٹرول کی حکمت عملی،بڑے پیمانے پرجانچ اورکلینکل مینجمنٹ پروٹوکولز کے کامیاب نفاذکے نتیجے میں لگاتار چھٹے دن بھی یومیہ 30 ہزار سے زیادہ افراد کے صحت یاب ہونے کا سلسلہ جاری ہے۔
کووڈ بیماری سے ٹھیک ہونے والے لوگوں کی کل تعداد بڑی تیزی سے 10 لاکھ کے قریب پہنچ رہی ہے۔ پچھلے 24 گھنٹے میں 35286مریضوں کے ٹھیک ہونے کے بعد اسپتال سے چھٹی ملنے کے ساتھ ہی اب تک ٹھیک ہونے والے مریضوں کی کل تعداد 988029ہوگئی ہے۔کووڈ-19 مریضوں کے درمیان صحت یابی کی شرح ایک نئی اونچائی 64.51 فیصد پر پہنچ گئی ہے۔
کووڈ سے ٹھیک ہونے والے مریضوں کی تعداد میں اس طرح کے لگاتار اضافے کے ساتھ صحت یاب ہونے والے لوگوں اور کووڈ-19 کے فعال معاملات کے درمیان فرق فی الحال 478582ہے۔ فعال معاملات  طبی نگرانی میں ہے۔
کووڈ-19 سے متعلق تکنیکی اُمور پر مکمل مستند اور مصدقہ جانکاریوں، رہنما خطوط اور ایڈوائزری کیلئے براہ کرم باقاعدگی کے ساتھ یہاں جائیں: https://www.mohfw.gov.in/ اور https://www.mohfw.gov.in/
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور@CovidIndiaSeva پر بھیجے جاسکتے ہیں۔
کووڈ-19 سے متعلق کسی بھی سوالات کا جواب جاننے کیلئے براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر کال کریں۔ کووڈ-19 پر ریاستوں/ مرکز کے زیر انتظام علاقوں کےہیلپ لائن نمبرات کی فہرست https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
م ن۔م ع۔ ع ن
U NO: 4226
(
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 197.63 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 7.07 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,97,63,11,575
|
|
بچی ہوئی خوراکیں
|
|
7,07,24,170
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 197.63 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں7.07کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارتِ تعلیم
مرکزی وزیر تعلیم نے نئی تعلیمی پالیسی- 2020 پر عمل درآمد کا جائزہ لیا
نئی دہلی۔ 29 جنوری مرکزی وزیر تعلیم جناب رمیش پوکھریال ‘نشنک’ نے نئی تعلیمی پالیسی- 2020 پر عملدر آمد کے لیے وزارت کے اعلی عہدیداروں کے ساتھ ایک میٹنگ کی صدارت کی۔
جناب پوکھریال نے پالیسی پر بغیر کسی دشواری کے عملدرآمد میں ہم آہنگی کے لئے تمام متعلقہ وزارتوں میں نوڈل افراد کی تقرری کی ہدایت دی ۔ انہوں نے مزید کہا کہ اعلیٰ تعلیم کے شعبہ میں عملدر آمد کے لئے نشاندہی کی گئی تمام 181 ذمہ داریوں کے لیے ہر کام کی قیادت اپنی ٹیم کے قائد کے ذریعہ ہونی چاہئے۔
وزیر موصوف نے بتایا کہ حکومت جلد ہی اوپن یونیورسٹیوں کے تصور سے مختلف ورچوئل یونیورسٹیوں کے قیام کے لئے ضروری اقدامات کرے گی ۔ اس اعلی تعلیم میں مطلوبہ جی آئی آر کے حصول میں مدد ملے گی جس کا نئی پالیسی میں تصور کیا گیا ہے۔
جناب پوکھریال نے کہا کہ نیشنل ایجوکیشن ٹکنالوجی فورم  کو یو جی سی / اے آئی سی ٹی ای میں شامل کیا جانا چاہئے اور اس پر فوری طور پر کام شروع کرنا چاہئے۔ وزیرموصوف نے مادری زبانوں میں اعلی تعلیم حاصل کرنے کے لئے مصنوعی ذہانت اور مشین لرننگ ٹکنالوجی کے استعمال پر زور دیا۔
جناب پوکھریال نے کہا کہ اسٹڈی ان انڈیا پروگرام کی برانڈنگ کو وسیع پیمانے پر کی جانی چاہئے۔ انہوں نے اسٹے ان انڈیا پروگرام کے لئے تشکیل دی گئی کمیٹی سے کہا کہ وہ مشن موڈ میں کام کریں اور 15 دن میں رپورٹ پیش کریں۔ انہوں نے کہا کہ کمیٹی طلبہ کو بیرون ملک تعلیم حاصل کرنے جانے کے پیچھے کی وجوہات کا تجزیہ کرے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (

U-970
(Visitor Counter : 111